CELEX: 52010PC0325
Language: da
Date: 2010-06-22
Title: Forslag til Europa-Parlamentets og Rådets forordning (EU) Nr. .../... af [ …] om ændring af rådets forordning (EF) nr. 2187/2005 for så vidt angår forbud mod high-grading og restriktioner i forbindelse med fiskeri efter skrubbe og pighvar i Østersøen, Bælterne og Øresund

|

52010PC0325

 Forslag til Europa-Parlamentets og Rådets forordning (EU) Nr. .../... af [ …] om ændring af rådets forordning (EF) nr. 2187/2005 for så vidt angår forbud mod high-grading og restriktioner i forbindelse med fiskeri efter skrubbe og pighvar i Østersøen, Bælterne og Øresund  /* KOM/2010/0325 endelig udg. - COD 2010/0175 */  

	[pic] | EUROPA-KOMMISSIONEN |Bruxelles, den 22.6.2010KOM(2010)325 endelig2010/0175 (COD)Forslag tilEUROPA-PARLAMENTETS OG RÅDETS FORORDNING (EU) Nr. .../...af [ …]om ændring af Rådets forordning (EF) nr. 2187/2005 for så vidt angår forbud mod high-grading og restriktioner i forbindelse med fiskeri efter skrubbe og pighvar i Østersøen, Bælterne og ØresundBEGRUNDELSEVed Rådets forordning (EF) nr. 2187/2005 er der fastsat tekniske foranstaltninger til bevarelse af fiskeressourcerne i Østersøen, Bælterne og Øresund. Den pågældende forordning indeholder bl.a. specifikke bestemmelser om størrelse og type af samtlige dele, som fiskeredskaber består af, herunder maskestørrelse.Rådets forordning (EF) nr. 1226/2009 om fastsættelse for 2010 af fiskerimuligheder og dertil knyttede betingelser for visse fiskebestande og grupper af fiskebestande for Østersøen indeholder bestemmelser om tekniske foranstaltninger, særlig artikel 7 om forbud mod high-grading og bilag III om restriktioner i forbindelse med fiskeri efter skrubbe og pighvar.I lyset af Lissabontraktaten er det derfor nødvendigt at ændre Rådets forordning (EF) nr. 2187/2005 alene for at tage bestemmelserne om tekniske foranstaltninger ud af lovgivningen om fastsættelse af de årlige fiskerimuligheder.2010/0175 (COD)Forslag tilEUROPA-PARLAMENTETS OG RÅDETS FORORDNING (EU) Nr. .../...af [ …]om ændring af Rådets forordning (EF) nr. 2187/2005 for så vidt angår forbud mod high-grading og restriktioner i forbindelse med fiskeri efter skrubbe og pighvar i Østersøen, Bælterne og ØresundEUROPA-PARLAMENTET OG RÅDET FOR DEN EUROPÆISKE UNION HAR –under henvisning til traktaten om Den Europæiske Unions funktionsmåde, særlig artikel 43, stk. 2,under henvisning til forslag fra Europa-Kommissionen,under henvisning til udtalelse fra Det Europæiske Økonomiske og Sociale Udvalg,efter fremsendelse af forslaget til de nationale parlamenter,efter den almindelige lovgivningsprocedure ogud fra følgende betragtninger:1.  Ved Rådets forordning (EF) nr. 2187/2005[1] er der fastsat tekniske foranstaltninger til bevarelse af fiskeressourcerne i Østersøen, Bælterne og Øresund og navnlig restriktioner i forbindelse med fiskeri efter visse arter og størrelser samt i visse områder.2.  Rådets forordning (EF) nr. 1226/2009 af 20. november 20009 om fastsættelse for 2010 af fiskerimuligheder og dertil knyttede betingelser for visse fiskebestande og grupper af fiskebestande for Østersøen [2] indeholder bestemmelser om tekniske foranstaltninger, særlig artikel 7 om forbud mod high-grading og bilag III om restriktioner i forbindelse med fiskeri efter skrubbe og pighvar.3.  Bestemmelserne om tekniske foranstaltninger i forordning (EF) nr. 1226/2009 bør indarbejdes i Rådets forordning (EF) nr. 2187/2005 fra januar 2011, eftersom det i lyset af Lissabontraktatens ikrafttræden er nødvendigt at tage bestemmelserne om tekniske foranstaltninger ud af lovgivningen, der fastsætter de årlige fiskerimuligheder, og endvidere fordi bestemmelserne er permanente.4.  Forordning (EF) nr. 2187/2005 bør ændres i overensstemmelse hermed —VEDTAGET DENNE FORORDNING:Artikel 1I forordning (EF) nr. 2187/2005 foretages følgende ændringer:(1) Følgende indsættes som artikel 15a:"Artikel 15aForbud mod high-gradingAlle kvoterede arter, der fanges under fiskeri, skal bringes om bord og efterfølgende landes, medmindre dette strider mod forpligtelser i EU's fiskerilovgivning om tekniske foranstaltninger og kontrol- og bevaringsforanstaltninger, navnlig nærværende forordning, forordning (EF) nr. 2371/2002 og Rådets forordning (EF) nr. 1224/2009[3].(2) Følgende indsættes som artikel 18a:"Artikel 18aRestriktioner i forbindelse med fiskeri efter skrubbe og pighvar1. Det er forbudt at beholde fisk af nedenstående arter om bord, når de er fanget i følgende geografiske områder og perioder:Art | Geografisk område | Periode |Skrubbe (Platichthys flesus) | Underafsnit 26, 27, 28 og 29 syd for 59°30' N Underafsnit 32 | 15. februar til 15. maj 15. februar til 31. maj |Pighvar (Psetta maxima) | Underafsnit 25, 26 og 28 syd for 56°50' N | 1. juni til 31. juli |2. Uanset stk. 1 er det, når der fiskes med trawl, snurrevod eller lignende redskaber med en maskestørrelse på mindst 105 mm eller med gællegarn, indfiltringsgarn eller toggergarn med en maskestørrelse på mindst 100 mm, tilladt at beholde bifangster af skrubbe og pighvar om bord og lande dem, hvis sådanne bifangster højst udgør 10 % udtrykt i levende vægt af den samlede fangst, der beholdes om bord og landes i de forbudsperioder, der er omhandlet i stk. 1".Artikel 2Denne forordning træder i kraft på tyvendedagen efter offentliggørelsen.Den anvendes fra den 1. januar 2011.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den .På Europa-Parlamentets vegne På Rådets vegneFormand Formand [1] EUT L 349 af 31.12.2005, s. 1.[2] EUT L 330 af 16.12.2009, s. 1.[3] EUT L 343 af 22.12.2009, s. 1.